“Inferno” i “Cigüeñas” arriben a la cartellera del Tívoli del 21 al 23 d’octubre
2025-07-24

En la recta final del mes d’octubre, la pantalla cinematogràfica del Centre Cultural Tívoli de Burjassot, seguirà oferint pel·lícules d’estrena als veïns del municipi. Pel·lícules per a totes les edats a un preu molt econòmic, tan sols 4€.

“Cigüeñas” i “Inferno” són els dos films que es projectaran els dies 21, 22 i 23 d’octubre. “Cigüeñas”, es projectarà el divendres i dissabte en la sessió de les 19 hores i el diumenge en la de les 17 hores, i “Inferno”, el divendres i dissabte a les 22:30 hores i el diumenge en la sessió de les 19:30 hores.

La pel·lícula d’animació “Cigüeñas” narrarà al públic assistent en el Tívoli el mite dels bebés i les cigonyes. En Muntanya Cigonya es prenien el lliurament de bebés molt seriosament, amb un gran sistema de distribució de xicotets, però ara es dediquen a la distribució de paquets per a una gran companyia. Les coses es compliquen en la companyia quan accidentalment Junior, una cigonya que és a punt de ser ascendida, reactiva la màquina de fer bebés, i produeix una adorable xiqueta de manera desautoritzada. Desesperat, Junior intentarà lliurar aquest paquet tan problemàtic abans que el seu cap s’assabente. Amb l’ajuda de la seua amiga Tulip, l’única humana del lloc, començarà un viatge salvatge i revelador amb l’objectiu de restaurar la vertadera tasca de les cigonyes en el món, la de lliurar bebés.

Amb un repartiment d’excepció, comptant amb Tom Hanks, Felicity Jones i Omar Sy, “Inferno” és la segona de les pel·lícules que es projectaran durant el cap de setmana. El film és l’adaptació de la novel·la del mateix nom de l’escriptor Dan Brown. Es tracta de la continuació de les aventures del simbolista d’Harvard. Quan Robert Langdon es desperta amb amnèsia en un hospital italià, formarà equip amb Sienna Brooks, una doctora que espera li ajude recuperar els seus records i prevenir entre els dos que un boig solte una plaga mundial relacionada amb l’Infern de Dante.